### 4.     Orientering om status på byggesagsområdet, 2. halvår 2018

**Åbent**

Sagsnr.: 326-2018-2857        J.nr.: 02.34.00           Dokumentnr.:
326-2019-40895

**Sagstype**

Orientering.

**Resume og sagens baggrund**

Administrationen fremlægger til udvalgets orientering status
på byggesager for 2. halvår 2018, for henholdsvis nationale og lokale
servicemål.

Teknik- og Miljøudvalget blev orienteret om status på
byggesager for 1. halvår på mødet den 6. september 2018.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

*Nationale servicemål*

KL’s opgørelse for 2018 viser, at Kalundborg Kommune
overholder de national servicemål i ca. 80 % af alle byggesager. På grund af
fejl i Byg og Miljøs registrering er dette resultat kun et udtryk for ca. 30 %
af sagsmængden.

*Lokale servicemål*

De lokale servicemål udtrykker den kommunale sagsbehandling,
fra sagen er fuldt oplyst og til der er truffet afgørelse (dvs.
netto-sagsbehandlingstid, målt i uger). Vedlagt er en oversigt over status på
byggesager for 2. halvår 2018 for så vidt angår sagsbehandlingstider og antal
indkomne sager i forhold til antal afgørelser/afsluttede sager (bilag 1).
Opgørelsen viser, at de lokale servicemål generelt er overholdt, dog med en
mindre overskridelse på 0,9 uger for emnet: *Enfamiliehuse, sommerhuse, om-
og tilbygninger samt sekunder bebyggelse over 50 m² (6 uger)***.** Det
skal hertil bemærkes, at 1. og 2. halvår 2018 ikke direkte kan sammenlignes, da
man med BR18 har sammenlagt flere af de tidligere kategorier under ét emne. For
enkelte af kategorierne er sagsbehandlingstiden øget.

Det kan bemærkes, at der i 2. halvår af 2018 er indkommet 22
flere byggesager sammenlignet med 2. halvår 2017. Samtidig er der truffet 19
færre afgørelser i samme periode, hvilket afspejler den forøgede
sagsbehandlingstid. En del af forklaringen skal findes i overgangen til
Bygningsreglement 2018, der er væsentligt ændret i forhold til
Bygningsreglement 2015, både i kategoriseringen af sagstyper og krav til
myndighedsbehandlingen. Administrationen følger udviklingen nøje og har fortsat
fokus på at tilpasse og udvikle arbejdsgange.

Der er fortsat en difference mellem antal indkomne sager
(430) og antal afgørelser (304) for perioden (jf. tabel 3), men differencen er
ca. 31 sager mindre end for 1. halvår 2018.

Det fremgår af tabel 2, at der fortsat er et væsentligt
potentiale i at fokusere på sager, der tillige kræver anden
myndighedsbehandling (jf. tabel 2).

*Beslutning om lokale servicemål*

Med BR18 er det ikke længere et krav, at kommunalbestyrelsen
fastsætter lokale servicemål, da KL har indgået aftale med regeringen om
nationale servicemål for byggesager omfattet af servicemålsaftalen.

Kommunalbestyrelsen kan dog vælge at fastlægge lokale
servicemål, men disse må ikke være ringere end de nationale servicemål.

Administrationen anbefaler, at kommunen fastholder de lokale
servicemål for emnerne Erhverv og Landbrug. For emnet Enfamiliehuse mv.
nedjusteres servicemålet fra 42 dage til 40 dage i overensstemmelse med
servicemålaftalen.

Nedenstående tabel sammenstiller de nationale servicemål med
de lokalt vedtagne for 2018.

|  |  |  |
| --- | --- | --- |
|  | Nationale servicemål KL | Lokale servicemål 2018 |
| Enfamiliehuse, sommerhuse, om- og tilbygninger samt sekundær bebyggelse over 50 m2 | **40 dage** | 42 |
| Landbrug | 50 dage | **35 dage** |
| Erhverv | 55-60 dage | **35 dage** |

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Status på byggesager, 2. halvår 2018 | 326-2019-40977 |